UZNESENIE VLÁDY SLOVENSKEJ REPUBLIKY
č. 374
z 2. mája 2001
 
k návrhu zásad vlády Slovenskej republiky na poskytovanie prostriedkov z rezervy vlády
 
Číslo materiálu:	2966/2001	
Predkladateľ:	ministerka financií	
Vláda
A.	A.          schvaľuje
A.1.	A.1.               návrh zásad vlády Slovenskej republiky na poskytovanie prostriedkov z rezervy vlády uvedených v prílohe tohto uznesenia;
B.	B.          ukladá
ministrom
predsedom ostatných ústredných orgánov štátnej správy SR
správcom ďalších rozpočtových kapitol     
 
B.1.	B.1.                dodržiavať schválené zásady vlády Slovenskej republiky na poskytovanie prostriedkov z rezervy vlády;
C.	C.          zrušuje
C.1.	C.1.               bod B.2 uznesenia vlády SR č. 935/2000, ktorou bolo uložené ministerke financií  vydať  nadväzne  na  § 54  ods. 2  zákona  NR SR  č. 303/1995  Z.z. o  rozpočtových  pravidlách všeobecne záväzný právny predpis, ktorým sa upraví spôsob poskytovania  prostriedkov z rezervy vlády SR.
Vykonajú:	ministri
                 	predsedovia ostatných ústredných orgánov štátnej správy SR
                 	správcovia ďalších rozpočtových kapitol   

 
 									P r í l o h a 
									k uzneseniu vlády SR
									číslo 374/2001
									__________________
 
Z á s a d y
 vlády  Slovenskej republiky na poskytovanie prostriedkov z rezervy vlády 
 
Čl I
 
   (1) V štátnom rozpočte sa v súlade s § 15 zákona Národnej rady Slovenskej republiky č. 303/1995 Z.z. o rozpočtových pravidlách v znení neskorších predpisov (ďalej len  "zákon") vytvára rozpočtová rezerva vlády (ďalej len "rezerva vlády") na krytie rozpočtom nepredvídaných a mimoriadnych výdavkov štátu, ktoré vzniknú v priebehu rozpočtového roka.
 
   (2) O použití prostriedkov z rezervy vlády, schválenej zákonom o štátnom rozpočte na príslušný rozpočtový rok, v súlade s § 15 ods. 4 zákona rozhoduje na základe návrhu, predloženom príslušným správcom rozpočtovej kapitoly, vláda Slovenskej republiky (ďalej len "vláda") v príslušnom rozpočtovom roku. Výšku rezervy vlády možno meniť len zákonom o štátnom rozpočte na príslušný rozpočtový rok.
 
  (3) Vláda pri rozhodovaní o použití rezervy vlády berie do úvahy aktuálny stav zostatku prostriedkov rezervy vlády tak, aby bolo možné riešiť nevyhnutné a nepredvídané potreby v priebehu celého rozpočtového roka.
 
   (4) O použití rezervy vlády nasledujúceho rozpočtového roka nemožno rozhodovať v predchádzajúcom rozpočtovom roku.

Čl II
 
  (1) Správca rozpočtovej kapitoly predkladá vláde v zmysle čl. 3 Rokovacieho poriadku vlády Slovenskej republiky návrh na uvoľnenie prostriedkov z rezervy vlády, rozpočtovaných na príslušný rozpočtový rok, na základe žiadostí právnických osôb v jeho vecnej pôsobnosti, ako aj žiadostí iných subjektov, ktoré žiadajú o krytie mimoriadnych výdavkov, a to najneskôr do 15. novembra bežného roka. Po tomto termíne môže správca rozpočtovej kapitoly predložiť vláde návrh len na základe jej rozhodnutia. Správca rozpočtovej kapitoly návrh na uvoľnenie prostriedkov z rozpočtovej rezervy vlády vopred prerokuje s Ministerstvom financií Slovenskej republiky (ďalej len "ministerstvo") v súlade s § 51 ods. 2 zákona. 

  (2) Návrh na uvoľnenie prostriedkov z rezervy vlády obsahuje podrobné odôvodnenie nevyhnutnosti finančného zabezpečenia nepredvídanej udalosti z prostriedkov rezervy vlády, ako aj dôkladný finančno-ekonomický rozbor s preukázaním, že požadované prostriedky zo štátneho rozpočtu nemožno nahradiť iným zdrojom financovania. Požadovanú výšku prostriedkov zo štátneho rozpočtu správca rozpočtovej kapitoly uvedie v členení podľa rozpočtovej klasifikácie. Stanovisko ministerstva k predkladanému návrhu na rokovanie vlády tvorí súčasť návrhu. 
 
   (3) Návrh na uvoľnenie prostriedkov z rezervy vlády predložený príslušným správcom rozpočtovej kapitoly sa môže zaradiť na rokovanie vlády len ak obsahuje stanovisko ministerstva.
 
   (4) Ak vláda rokuje o poskytnutí prostriedkov z rezervy vlády na základe ústneho návrhu člena vlády je vždy potrebné vyjadrenie ministra financií Slovenskej republiky.
 
Čl III
 
   (1) Ministerstvo na základe rozhodnutia vlády (uznesenie vlády) uvoľňuje prostriedky z rezervy vlády rozpočtované v rozpočtovej kapitole Všeobecná pokladničná správa príslušnej rozpočtovej kapitole v súlade s § 13 zákona, alebo ich ako správca rozpočtovej kapitoly poukazuje konečnému príjemcovi. Postup a spôsob otvárania rozpočtových limitov výdavkov z rezervy vlády sa riadi osobitným predpisom1), t.j. v prípade uvoľňovania prostriedkov rozpočtovej organizácii alebo prostredníctvom rozpočtovej organizácie sa tieto nepoukazujú na účet cudzích prostriedkov.
 
   (2) Príjemca prostriedkov z rezervy vlády zabezpečí ich čerpanie preukazným spôsobom.
 
  (3)  Správca rozpočtovej kapitoly pri poskytnutí prostriedkov z rezervy vlády určí konkrétne podmienky ich použitia a zúčtovania. Správca rozpočtovej kapitoly má právo a povinnosť kontroly na použitie prostriedkov z rezervy vlády podľa § 16 ods. 1 písm. f) zákona. Príslušný správca rozpočtovej kapitoly vykoná kontrolu hospodárenia s prostriedkami poskytnutými z rezervy vlády v bežnom rozpočtovom roku najneskôr do 31. marca nasledujúceho roka, ak vláda uznesením, ktorým schváli poskytnutie prostriedkov neurčí iný termín.
 
Čl IV
 
   (1) Na nakladanie s prostriedkami rezervy vlády sa vzťahujú ustanovenia zákona. Prostriedky z rezervy vlády možno použiť len na účel, na ktorý boli poskytnuté a do konca rozpočtového roka, ak nie je povolená ministrom financií Slovenskej republiky výnimka z časového použitiana základe § 54 ods. 1 písm. f) zákona. O zmene účelu použitia môže rozhodnúť len vláda, a to v roku, v ktorom rozhodla o poskytnutí prostriedkov.
 1) Výnos Ministerstva financií Slovenskej republiky č. 41/928/1995 o  postupe a spôsobe          otvárania rozpočtových limitov výdavkov a o tvorbe a použití fondu reprodukcie a použití      rezervného fondu v znení neskorších predpisov (oznámenie č. 305/1995 Z.z.).
  
 (2) Ak vláda rozhodne v prípadoch živelných pohrôm o použití prostriedkov z rezervy vlády aj na úhradu už uskutočnených výdavkov po preverení ich opodstatnenosti 
a) rozpočtovej organizácii sa povolí prekročiť rozpočtový limit výdavkov v roku, v ktorom         boli výdavky už uskutočnené,
b) inej právnickej osobe ako rozpočtovej organizácii sa poukážu sa prostriedky na jeho účet v     banke.
 
   (3) Prostriedky z rezervy vlády podliehajú zúčtovaniu so štátnym rozpočtom. Príslušný správca rozpočtovej kapitoly ich zúčtuje ministerstvu a prípadné nepoužité prostriedky vráti najneskôr do 31. januára nasledujúceho roka po roku, v ktorom mu boli prostriedky poskytnuté, ak v podmienkach nie je určené inak.
 
Čl V

   Tieto zásady nadobúdajú účinnosť 1. júna 2001.